
NR. SC2023-004636/21.02.2023


REFERAT DE APROBARE A PROIECTULUI  DE HOTĂRÂRE
privind continuarea activității Societății Horticultura SA în spațiul situat în Timișoara, str. E. Ungureanu nr. 5, SAD1, la valoarea chiriei stabilită prin raportul de evaluare nr.  
SC2023-004482/20.02.2023

	Prin   HCLMT  nr.  273/ 28.07.2017  s-a  aprobat  atribuirea în  folosinţă  gratuită,   cu contract de  comodat  pe  o  perioadă  de  10 ani, către  Societatea  HORTICULTURA S.A,  a spaţiului cu altă destinaţie, situat în Timişoara, str. Emanuel  Ungureanu, nr. 5,  încheindu-se contractul de comodat nr. 3/06.07.2017, cu valabilitate până la data de 05.07.2027.
	Având   în  vedere  măsurile  corrective  ale Curții de Conturi,  contractul  de  comodat va înceta și se va  încheia  un contract  de  închiriere,  la  prețul  stabilit  în  urma  unui   raport de  evaluare  întocmit  de  către  prestatorul  de  servicii  cu  care  municipalitatea  are încheiat contract de prestări servicii.
            Aşa  cum rezultă  din extrasul  Procesului  verbal  al  şedintei  din data de  15.09.2022, solicitarea  de    schimbare   a   sediului   social   a   fost   analizată   în    ședința   Comisiei  de  analiză a  spaţiilor  cu  altă  destinaţie  decât  aceea  de locuinţă, situate în imobile proprietatea Primăriei  Timişoara  precum  şi în  proprietatea  Statului Român, în administrarea Consiliului Local al Municipiului Timişoara, înfiinţată prin  HCLMT nr. 12/26.06.2012 și modificată prin HCLMT nr. 45/ 16.02.2021, nr. 122/13.04.2021,  comisia a hotărât  identificarea unui alt SAD conform  solicitărilor, se  va  elabora  un  proiect  de  HCL  privind  încetarea  contractului  de comodat  nr.  3/06.07.2017 și  continuarea  activităților societății în spațiul situat în Timișoara, str. E. Ungureanu nr. 5, SAD 1, la valoarea chiriei stabilită prin raport de evaluare efectuat de către prestatorul de serviciu,  Societatea  Fidox SRL.
Raportul de evaluare a fost înaintat prin adresa înregistrată cu nr. SC2022-029722/25.11.2022, tariful de închiriere fiind de 58,78 lei/mp/lună și a fost însușit de către Consiliul Local al Municipiului Timișoara prin HCLMT nr. 624/15.12.2022. Prin adresa înregistrată cu nr. SC2023-002219/30.01.2023 Societatea Horticultura SA a inaintat anumite observații cu privire la raportul de evaluare înregistrat prin adresa nr. SC2022-029722/25.11.2022.
S-a înaintat raportul de evaluare modificat, înregistrat cu nr. SC2023-004482/20.02.2023.
	Apreciem   că,  Proiectul   de    hotărâre   privind    continuarea   activității    Societății Horticultura SA în spațiul situat în Timișoara, str. E. Ungureanu nr. 5, SAD1, la valoarea chiriei stabilită prin raportul de evaluare nr. SC2023-004482/20.02.2023, de la data prezentei, până  la data de  05.07.2027, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.


                         PRIMAR,                                                  ADMINISTRATOR PUBLIC,         
                  DOMINIC FRITZ                                                    MATEI CREIVEANU


							                      DIRECTOR,					                                                               CRISTIAN FRANȚESCU

